95. ΑΠΟΦΑΣΙΣ ΥΠΟΥΡΓΟΥ ΕΞΩΤΕΡΙΚΩΝ Αριθ. Φ.020/247/ΑΣ 71 της 9/17 Φεβρ. 1977 (ΦΕΚ Β΄ 102) Περί καθορισμού του τρόπου πληρώσεως των θέσεων των εν τη Εξωτερική Υπηρεσία του Υπουργείου Εξωτερικών Διοικητικών Γραμματέων, δια καθήκοντα Κοινωνικών Λειτουργών. Έχοντες υπ’ όψη: Τας διατάξεις των άρθρων 57 και 78, στοιχ. δ΄., του Ν. 419/1976, εν συνδυασμώ προς τας διατάξεις του άρθρου 3, Π.Δ/τος 21/1977, «περί τρόπου διεξαγωγής διαγωνισμού, προς πλήρωσιν θέσεων Διοικητικών Γραμματέων, κλπ, αποφασίζομεν: 1.Προκειμένου να πληρωθούν κεναί οργανικαί θέσεις Διοικητικών Γραμματέων, δια καθήκοντα Κοινωνικών Λειτουργών της Εξωτερικής Υπηρεσίας του Υπουργείου Εξωτερικών, προκηρύσσεται υπό της ενδιαφερομένης Προξενικής Αρχής επιλογή καταλλήλου υποψηφίου, διεξαγομένη τριάκοντα (30) τουλάχιστον ημέρας από της ανακοινώσεως της προκηρύξεως και εις τόπον και χρόνον, καθοριζόμενον υπό ταύτης. Η ως άνω προκήρυξις γίνεται δια παντός προσφόρου μέσου, κρινομένου επαρκούς υπό της Προξενικής Αρχής, εις ην πρόκειται να διορισθή ο υποψήφιος, κοινοποιουμένη εγκαίρως και εις την Κεντρικήν Υπηρεσίαν του Υπουργείου. Πας επιθυμών να υποβληθή εις δοκιμασίαν επιλογής, δέον να υποβάλη είκοσιν ημέρας από της ανακοινώσεως της σχετικής προκηρύξεως αίτησιν εις την ενδιαφερομένην Προξενικήν Αρχήν, εξ ης να προκύπτη ότι ούτος κέκτηται τα εις τα εδάφια α΄, β΄, γ΄, δ΄, ε΄, στ΄, ζ΄, και η΄ των άρθρων 71 και 78, στοιχ. δ΄, του Νόμου 419/1976, προβλεπόμενα γενικά προσόντα διορισμού. 2.Μετά της ως άνω αιτήσεως, ο υποψήφιος οφείλει να υποβάλη τα κάτωθι δικαιολογητικά: α)Πτυχίον Σχολής Κοινωνικής Προνοίας ή εν ελλείψει τούτου Απολυτήριον Γυμνασίου ή ετέρας Μέσης Σχολής Γενικής Εκπαιδεύσεως ή ισοτίμου αλλοδαπής, εν πρωτοτύπω ή εν κεκυρωμένω αντιγράφω. β)Αντίγραφον Ληξιαρχικής Πράξεως Γεννήσεως. Εάν δεν υφίσταται Ληξιαρχική Πράξις, η ηλικία αποδεικνύεται εκ του Μητρώου Αρρένων, προκειμένου περί αρρένων, και εκ του Γενικού Μητρώου των Δημοτών, προκειμένου περί θηλέων, υποβάλλεται δε υπεύθυνος δήλωσις του υποψηφίου περί της ημερομηνίας της γεννήσεως. γ)Βιογραφικόν Σημείωμα του υποψηφίου, περί των ατομικών αυτού στοιχείων, των σπουδών και προγενεστέρων ασχολιών αυτού. Δια τους ήδη ασκούντας τα καθήκοντα Κοινωνικού Λειτουργού ή τοιαύτα εις Οργανισμόν Προνοίας ή εις ανάλογον θέσιν της Εξωτερικής Υπηρεσίας του Κράτους ή εις Νοσηλευτικά Ιδρύματα, Πιστοποιητικόν ευδοκίμου προϋπηρεσίας, ης ο χρόνος αφαιρείται από τον διανυόμενον υπό του υποψηφίου, κατά την ημερομηνίαν επιλογής, χρόνον ηλικίας, προς ανεύρεσιν του εκ του υπό του Νόμου οριζομένου ανωτάτου ορίου ηλικίας. δ)Πιστοποιητικόν του οικίου Δημάρχου ή Προέδρου Κοινότητος ή Προξενικής Αρχής, περί της εν τω Μητρώω Αρρένων ή προκειμένου περί θηλέων εν τω Γενικώ Μητρώω των Δημοτών εγγραφής του υποψηφίου, εμφαίνον την χρονολογίαν γεννήσεως ή και τον τρόπον και χρόνον κτήσεως της ελληνικής ιθαγενείας, προκειμένου περί πολιτογραφηθέντος ομογενούς, υποβαλλόμενον μετά την επιλογήν και προ του διορισμού. ε)Πλήρες αντίγραφον Δελτίου Ποινικού Μητρώου, εκδιδόμενον κατά τας κειμένας διατάξεις, όπερ προσκομίζεται μετά τη επιλογήν και προ του διορισμού. Δια τους  προερχομένους εκ της αλλοδαπής και εφ’ όσον ο υποψήφιος δεν δύναται να προσκομίση ανάλογον πιστοποιητικόν Ποινικού Μητρώου, πιστοποιητικόν της αρμοδίας προς έκδοσιν τούτου ξένης Αρχής ή Υπηρεσίας, δεόντως επικυρωμένον. στ)Αντίγραφον Πιστοποιητικού Στρατολογίας Τύπου Α΄, εφ’ όσον ο υποψήφιος είναι άρρην, προσκομιζόμενον μετά την επιλογήν και προ του διορισμού, εξ ου να προκύπτη ότι εξεπλήρωσεν ούτος τας κατά Νόμον στρατιωτικάς υποχρεώσεις του ή ότι νομίμως απηλλάγη αυτών. ζ)Υπεύθυνον Δήλωσιν του υποψηφίου περί της πίστεώς του προς το Δημοκρατικόν Πολίτευμα της Χώρας, συμφώνως προς τας διατάξεις του άρθρ 1, του Ν.Δ. 64/1974 και του άρθρου 1, του Π.Δ. 23/1975. 3.Εις περίπτωσιν εγγάμου υποψηφίου τηρείται η εν άρθρω 90, παρ. 3, του Ν. 419/1976, διαδικασία εγκρίσεως. 4.α)Ο υποψήφιος δέον να έχη συναφείς προς την δι’ ην προορίζεται θέσιν της Προξενικής Αρχής της Εξωτερικής Υπηρεσίας γνώσεις, αναλόγους προς τα θέματα και τας υποχρεώσεις ταύτης. Αι γνώσεις αύται και η εμπειρία του υποψηφίου συνάγονται υπό της κατά την επομένην παράγραφον Τριμελούς Επιτροπής Επιλογής, εκ της προτέρας απασχολήσεως του υποψηφίου και εκ των προσκομιζομένων υπό τούτου πάσης φύσεως αποδεικτικών. β)Να γνωρίζη καλώς την αγγλικήν γλώσσαν ή ετέραν γλώσσαν του τόπου, εις ον μέλλει να ασκήση ο υποψήφιος τα καθήκοντά του, κατά τας ειδικωτέρας ανάγκας.  5.Η διαπίστωσις περί της κατοχής των εν τη προηγουμένη παραγράφω προσόντων και της ξένης γλώσσης γίνεται δια γραπτής και προφορικής δοκιμασίας ενώπιον Τριμελούς Επιτροπής Επιλογής. συγκροτουμένης δι’ Αποφάσεως του οικείου Πρέσβεως, εξ υπαλλήλων του Διπλωματικού Κλάδου της προϊσταμένης Πρεσβευτικής Αρχής και της εις ην ο διορισμός Προξενικής Αρχής, προς πλήρωσιν θέσεως της οποίας γίνεται η επιλογή και συντασσομένου περί ταύτης Πρακτικού υπό του Γραμματέως της Επιτροπής, υπαλλήλου του Κλάδου Γενικών Καθηκόντων. Η Επιτροπή Επιλογής λαμβάνεται ιδιαιτέρως υπ’ όψει κατά πόσον ο γνωρίζει καλώς τα Νοσηλευτικά Ιδρύματα, τους ιατρούς γενικώτερον, και τας ειδικότητας αυτών, τα συστήματα νοσηλείας, τας διατυπώσεις και την ενδεικνυομένην εις έκαστην περίπτωσιν, δια τους έχοντας ανάγκην Έλληνας υπηκόους, ειδικωτέραν μέριμναν, δια την οποίαν δέον ούτος να επιμεληθή ως και την τυχόν προϋπηρεσίαν τούτου.  Η εις την ξένην γλώσσαν έγγραφος δοκιμασία συνίσταται εις Έκθεσιν Ιδεών, επί θέματος σχετικού με τα καθήκοντα του υποψηφίου, εις μετάφρασιν κειμένου εκ δέκα (10) τουλάχιστον στίχων εκ της Ελληνικής εις την ξένην γλώσσαν και εις προφορικήν συνέντευξιν, εις ην δίδεται ιδιαίτερος βαθμός. Ως βάσις βαθμολογίας λαμβάνεται ο βαθμός έξ (6), ως άριστα δε ο βαθμός (10). Η βαθμολογία αύτη εξάγεται εκ της διαιρέσεως του συνόλου των εις την γραπτήν δοκιμασίαν δοθέντων δύο βαθμών και του βαθμού της προφορικής συνεντεύξεως. Το Πρακτικόν των αποτελεσμάτων της διαδικασίας επιλογής ανακοινούνται εις την Διεύθυνσιν Προσωπικού του Υπουργείου.  6.Ο διορισμός γίνεται κατόπιν της επιτυχίας του υποψηφίου και της περιελεύσεως των κειμένων της δοκιμασίας και των Πρακτικών της Τριμελούς Επιτροπής εις την Διεύθυνσιν Προσωπικού του Υπουργείου Εξωτερικών, εις την θέσιν του Διοικητικού Γραμματέως ΣΤ΄ Τάξεως του Κλάδου Διοικητικών Γραμματέων του Υπουργείου, δια τα καθήκοντα Κοινωνικού Λειτουργού της Εξωτερικής Υπηρεσίας.  Η παρούσα δημοσιευθήτω δια της Εφημερίδος της Κυβερνήσεως.  (Μετά την σελ. 160,064) Σελ. 160.065 Τεύχος 627-Σελ. 101 Προσωπικό 40.Α.θ.95 